Առանձին դաժանության հատկանիշ, մասնավորապես առկա է, երբ կյանքից զրկելուց առաջ կամ սպանության ընթացքում տուժողի նկատմամբ կիրառվել են տանջանքներ, խոշտանգումներ կամ նա ենթարկվել է ծաղր ու ծանակի կամ սպանությունը կատարվել է այնպիսի եղանակով, որը հանցավորի համար ակնհայտորեն կապված է տուժողին առանձնահատուկ տանջանքներ պատճառելու հետ /մեծ թվով մարմնական վնասվածքներ հասցնելը, տանջալիորեն ազդող թույն օգտագործելը, մարդուն կենդանի կիզելը, երկար ժամանակ սննդից, ջրից զրկելը և այլն, սակայն պետք է նկատել, որ սոսկ մարմնական վնասվածքների քանակը ինքնին հիմք չի կարող լինել արարքը առանձին դաժանությամբ կատարված որակելու համար: